ژاپندا ۷۲ میلیون ایل اؤنجه یاشایان یئنی بیر اوتجول دایناسور فسیلی کشف ائدیلدی.
ده جپین تایمزین خبرین‌ده، هوکایدو اونیورسیته‌سین‌ده گؤره‌ولی بیر قروپ طرفین‌دن اسکلتینین تامامی تاپیلان دایناسورون یئنی بیر نؤوع اوت یئیه‌ن هادروزور اولدوغو بیلدیریلدی.
ژاپن اژدها تانریسی معناسینا گلن "کامویسائوروس ژاپونیکوس" آدی وئریله‌ن تخمیناً سککیز متر اوزونلوغون‌داکی دایناسور ۷۲ میلیون ایل قاباق کرتاسه دؤورون‌ده یاشادیغی و حیاتدا ایکن ۵،۳ تن آغیرلیغین‌دا اولدوغو قید ائدیلدی.
دایناسور فسیلینین، ژاپندا بو گونه قدر تاپیلان ان بؤیوگو اولدوغو، حیوانین قویروغونون بیر قیسمینین ۲۰۱۳.جو ایلده اؤلکه‌نین قوزئیینده کشف ائدیلدیی، بوتون اسکلتینین داها سونرا یئریدیلن قازی ایشلرین‌ده اورتایا چیخاریلدیغی ایفاده ائدیلدی.
کشفین آیرینتیلاری "ساینتیفیک رپورتز" درگیسینده یاییملاندی.
